Radio SWH

***Radio SWH*** ir Latvijas radiostacija, kas atrodas Rīgā. Tā tika izveidota 1993. gadā, kļūstot par pirmo komerciālo radiostaciju Latvijā. Radio SWH tika dibināta kā 90-tajos gados ietekmīgā uzņēmēja Aināra Gulbja kompānijas AS Software House Rīga (SWH Rīga) sastāvdaļa. Radiostaciju *Radio SWH* pārvalda AS *Radio SWH*, kurai pieder arī radiostacijas *[[Radio SWH+]]*, **Radio SWH LV**, *[[Radio SWH Rock]]*, *[[Radio SWH Gold]]* un *[[Radio SWH Spin]]*.

*Radio SWH* īpašnieki ir Igaunijas uzņēmums *Cinamon Holding* (nedaudz vairāk par 50 %), radiostacijas vadītājs un līdzdibinātājs Jānis Šipkēvics un raidstacijas komercdirektors Filips Rubenis. *Cinamon Holding* pārvalda kinoteātru tīklu Baltijas valstīs un tā īpašnieks ir Krievijas uzņēmējiem piederošais uzņēmums *DLT Capital*.

## Vēsture
*Radio SWH* izveidoja 1993. gadā, kā tolaik ietekmīgā uzņēmēja Aināra Gulbja kompānijas Software House Rīga (SWH) sastāvdaļa. 1994. gadā tika izveidots *[[Radio SWH+]]*, kas ir orientēts krievvalodīgajai auditorijai, savukārt 2001. gadā sāka darboties *[[Radio SWH Rock]]*, kurā tiek atskaņota rokmūzika. 

*Radio SWH* vadītājs un līdzīpašnieks līdz 2007. gada vidum bija Zigmars Liepiņš. Pēc tam daļa uzņēmuma kapitāldaļu nonāca Īrijas mediju grupas *[[Communicorp]]* īpašumā. Par radio vadītāju kļuva Jānis Šipkēvics.
2015. gada 24. septembrī *Communicorp* pārdeva tam piederošās *Radio SWH* akcijas Igaunijā reģistrētajam uzņēmumam *Cinamon Holding*, kura īpašnieks ir Krievijas uzņēmējiem piederošs uzņēmums *DLT Capital*. AS *Radio SWH* īpašnieki bija arī valdes priekšsēdētājs Jānis Šipkēvics un komercdirektors Filips Rubenis. Par uzņēmuma padomes priekšsēdētāju tika iecelta Krievijas, Maltas un Igaunijas pilsone, kura dzimusi Ukrainā un dzīvojusi Sanktpēterburgā. Tolstaja arī vadīja kinoteātru tīklu Baltijas valstīs *Cinamon*. Vēlāk Tatjanas Tolstajas īpašumā nonāca 80 % *Radio SWH* akciju.

2018. gada 4. septembrī medijos parādījās neoficiāla informācija, ka AS *Radio SWH* vairākuma akciju no Tatjanas Tolstajas iegādājies uzņēmums SIA *Media Support*, kas pieder Austrijā reģistrētajam uzņēmumam *Baltic News Network GmbH* un saistīts ar ar Šveices advokātu Rudolfu Meroni. 2019. gada 3. februārī Latvijas Televīzijas raidījumā *de facto* tika vēstīts, ka aizejošā Māra Kučinska valdība nav piekritusi *Radio SWH* pārdošanas darījumam, lēmumu pamatojot ar "nacionālās drošības interesēm".

2022. gada tika izveidots **Radio SWH LV** , kas ir orientēts mūzikai ar Latviešu valodu, tajā dzirdams jaunas un vecas dziesmas un arī nesen laistās dziesmas. Sākotnēji radio bija dzirdams tikai internetā, tad vēlāk paplašinājās Ventspilī (104.5 FM), Liepājā (105.8 FM) un tad 2024. gadā radiostacija nonāca klausītājiem Rīgā (100 FM), tajā paša gadā 2. septembrī, stacija ir kļuvusi par dzīvā formāta radio. Radio viļņos atgriezās leģendārais rīta šovs *BB Brokastis*, kā arī pēcpusdienas ēters *Ielās ar Arti Volfu*. Šī radiostacija konkurē ar Latvijas Radio 2 un EHR grupas *Latviešu Hiti* kurā skan tikai latviešu mūzika.

No 2025. gada 1. jūnija Radio SWH sāka raidīt radio SWH TV jeb SWH televīzijas kanāls.

## Apraide

## Atsauces

## Skatīt arī
* ''Radio SWH'' Latvijas mūzikas gada tops
* Radio 101

## Ārējās saites
* Radio SWH